कुछ महिला कामगार विशेष रूप से यौन उत्पीड़न के प्रति कमजोर होती हैं, जैसे घरेलू कामगार, रेस्टोरेंट और अन्य न्यूनतम मजदूरी श्रमिक, चौकीदारी और कृषि कार्य जो अक्सर अन्य रंग की महिलाओं, प्रवासियों और कम-वेतन वाले कामगारों द्वारा किए जाते हैं। यह उत्पीड़न आमतौर पर अकेलेपन, गरीबी, प्रवासी स्थिति, कानून और विधिक प्रक्रियाओं की जानकारी के अभाव, श्रमिक कानून से बाहर होने, सहायता के सीमित नेटवर्क, अनुबंध कार्य, भाषायी अवरोध और निष्कासन सहित प्रतिशोध के डर से बढ़ जाता है। और, क्योंकि घरेलू श्रमिक और कृषि श्रमिक कानूनी रूप से यूनियन बनाने या सामूहिक रूप से सौदेबाजी नहीं कर सकते हैं, वे यौन उत्पीड़न के विरूद्ध सुरक्षा तक पहुंच प्राप्त करने में अक्षम होते हैं जो एक यूनियन कभी-कभी प्रदान कर सकती है, यदि यूनियन ऐसा करने के लिए प्रतिबद्ध हो।
EspañolEnglish

Toggle navigation

# कार्यस्थल सुरक्षा और कर्मचारियों के अधिकार

### परिचय

कार्यस्थल पर यौन हिंसा सभी उद्योगों और सेक्टरों में कार्यरत महिलाओं और अन्य लोगों के लिए एक विकट समस्या है। रंगभेद और प्रवासी महिलाएं, विशेषकर पुरुष-प्रभुत्व वाले उद्योगों में कम-भुगतान वाले श्रमिक और महिलाएं उन लोगों में हैं जो अक्सर बॉस, सहकर्मियों ग्राहकों और अन्य लोगों का शिकार बनते हैं जो उनसे अधिक ताकतवर होते हैं। बहुत से श्रमिक स्वयं को ऐसी स्थिति में पाते हैं जहां उन्हें जीवनयापन के लिए यौन उत्पीड़न या शोषण सहना पड़ता है। कार्यस्थल नीतियां और कार्यपद्धतियां अक्सर उनके पक्ष में होती हैं जो उच्च पद और सामाजिक ताकत रखते हैं, उनके पक्ष में नहीं जिनसे सिर झुकाए रखने और चाहे जो भी हो काम करते रहने की उम्मीद की जाती है।

कुछ महिला कामगार विशेष रूप से यौन उत्पीड़न के प्रति कमजोर होती हैं, जैसे घरेलू कामगार, रेस्टोरेंट और अन्य न्यूनतम मजदूरी श्रमिक, चौकीदारी और कृषि कार्य जो अक्सर अन्य रंग की महिलाओं, प्रवासियों और कम-वेतन वाले कामगारों द्वारा किए जाते हैं। यह उत्पीड़न आमतौर पर अकेलेपन, गरीबी, प्रवासी स्थिति, कानून और विधिक प्रक्रियाओं की जानकारी के अभाव, श्रमिक कानून से बाहर होने, सहायता के सीमित नेटवर्क, अनुबंध कार्य, भाषायी अवरोध और निष्कासन सहित प्रतिशोध के डर से बढ़ जाता है। और, क्योंकि घरेलू श्रमिक और कृषि श्रमिक कानूनी रूप से यूनियन बनाने या सामूहिक रूप से सौदेबाजी नहीं कर सकते हैं, वे यौन उत्पीड़न के विरूद्ध सुरक्षा तक पहुंच प्राप्त करने में अक्षम होते हैं जो एक यूनियन कभी-कभी प्रदान कर सकती है, यदि यूनियन ऐसा करने के लिए प्रतिबद्ध हो।

इस समस्या का निराकरण करना—सभी उद्योगों में—अनेक कारणों से चुनौतीपूर्ण रहा, जिनमें यह तथ्य शामिल है कि भुक्तभोगियों को अक्सर इस बारे में निर्णय लेने की प्रक्रिया से बाहर कर दिया जाता है कि उन्हें कार्यस्थल पर क्या सुरक्षित और सकुशल होने का अहसास करवाता है, और उन्हें अपने दृष्टिकोण, प्राथमिकताएं या समाधान साझा करने के लिए आमंत्रित नहीं किया जाता है।

हम सभी को सम्मान के साथ और यौन उत्पीड़न सहित यौन हिंसा के डर से मुक्त रहकर काम करने में समर्थ होना चाहिए। भुक्तभोगियों को परिवर्तन के लिए आंदोलन के केंद्र में होना चाहिए और इसका नेतृत्व करना चाहिए, श्रमिकों को सामूहिक शक्ति का निर्माण करने और इसकी पैरवी करने में समर्थ होना चाहिए कि उनके प्रियजनों की बेहतरी किसमें है, और यौन उत्पीड़न सहित कार्यस्थल पर भेदभाव के समाधानों को नुक़सन होने से पहले रोकथाम करने वाला होना चाहिए, न कि घटित होने के बाद समस्या का समाधान करने वाला।

### हम आह्वान करते ह

1. कार्यस्थल पर संरचनात्मक सुधार जो कार्यस्थल पर महिलाओं विशेषकर रंगभेद वाली महिलाओं के लिए ताकत का निर्माण करते हैं, इनमें सवेतन अवकाश, गुणवत्ता और किफायती शिशु देखभाल तक पहुँच, उचित कार्य समय, और उचित तथा पर्याप्त वेतन शामिल हैं। इसमें घरेलू कामगारों, कृषि श्रमिकों, न्यूनतम मजदूरी श्रमिकों, अनुबंध श्रमिकों, युवा कामगारों, सजायाफ्ता कामगारों और अन्य की सुरक्षाएं शामिल हैं।
2. प्रत्येक उद्योग में श्रमिक संगठित होने और सामूहिक कार्रवाई के लिए संसाधनों और रास्तों में वृद्धि।
3. नीतिनिर्माता और प्रवर्तन एजेंसी सार्वजनिक नीति समाधान बनाते समय और श्रमिकों की सुरक्षा लागू करते समय भुक्तभोगियों और श्रमिकों को केंद्र में रखें और सीधे उनके साथ मिलकर कार्य करें।
4. कार्यस्थल पर उत्पीड़न के भुक्तभोगियों के लिए न्याय तक पहुँच में बाधा का उन्मूलन करना, जिसमें कार्यस्थल पर भेदभाव और उत्पीड़न के दावों की समय-सीमा को कम से कम तीन वर्षों तक विस्तारित करना।
5. प्रत्येक कार्यस्थल पर उत्पीड़न-रोधी और भेदभाव-रोधी निवारक मजबूत उपाय, जिनमें कार्यस्थल की समस्याओं के निदान और समाधान प्रेरित करने के लिए सहकर्मी-से-सहकर्मी और दर्शक हस्तक्षेप प्रशिक्षण, वार्षिक वातावरण सर्वेक्षण, और स्वतंत्र कामगार समितियां शामिल हैं।
6. सभी मौजूदा श्रमिक और रोजगार सुरक्षा उपायों को सभी कामगारों तक विस्तार करना, जिनमें स्वतंत्र अनुबंधकर्ता, अस्थायी श्रमिक, घरेलू कामगार, कृषि श्रमिक, अनुबंधित कर्मचारी, अतिथि कामगार, और अप्रलेखित कामगार शामिल हैं।
7. नियोक्ताओं को जवाबदेह बनाने के लिए पारदर्शिता में वृद्धि और नियोक्ताओं को उत्पीड़न के मामले छुपाने से रोकना। नियोक्ताओं को गैर-प्रकटीकरण अनुबंध (NDAs) हस्ताक्षर करने के लिए व्यक्तियों पर दबाव डालने से रोकना या श्रमिकों को उत्पीड़न सहित भेदभाव के बारे में बात करने से रोकने के लिए बलपूर्वक मध्यस्थता का इस्तेमाल करना। नियोक्ताओं के लिए वार्षिक वातावरण मूल्यांकन संचालित करना और निष्कर्षों को बोर्ड, कर्मचारियों, और/या उनकी कार्पोरेट फाइल के साथ-साथ सार्वजनिक रूप से रिपोर्ट करना ताकि उपभोक्ता और निवेशक संसूचित निर्णय ले सकें, उत्पीड़न के दावों को सार्वजनिक करना।
8. उत्पीड़न और भेदभाव की रिपोर्ट करने के लिए ज्यादा विश्वसनीय, पहुँच योग्य और ट्रॉमा-सूचित प्रणालियां, जिसमें किसी तीसरे पक्ष को रिपोर्ट करने की संभावना, और शिकायत दर्ज करने वाले श्रमिकों के खिलाफ प्रतिशोध और डांटने के प्रति बेहतर सुरक्षा शामिल है। सुनिश्चित करना कि इन कृत्यों की रिपोर्ट करने वाले अप्रलेखित व्यक्तियों को धमकी नहीं मिले या हिरासत, निष्कासन, या रिपोर्ट करने के अन्य कानूनी परिणामों के अधीन नहीं हो।
9. नियोक्ता टिप देने से पहले टिप्प वाले कर्मचारियों को पूरी न्यूनतम मजदूरी का भुगतान करें ताकि श्रमिकों को अब जीवनयापन में सक्षम होने के लिए अस्वीकार्य और अनुचित व्यवहार न करना पड़े। नियोक्ताओं लिए यह भी आवश्यक है कि टिप्प वाले कर्मचारियों को वेतन सहित बीमारी अवकाश, वेतन सहित पारिवारिक अवकाश, और पूरे वेतन पर आधारित अन्य लाभ प्रदान करें ताकि सुनिश्चित हो कि जरूरत पड़ने कर्मचारी अपनी और अपने प्रियजनों की देखभाल कर सके।

### नीतियां जो हमें आगे बढ़ाती ह

- BE HEARD in the Workplace Act को पास करना ताकि यह सुनिश्चित करके कार्यस्थल पर रोजगार भेदभाव और उत्पीड़न की रोकथाम की जाए कि सभी कर्मचारी भेदभाव-रोधी कानून के अंतर्गत कवर किए गए हैं, कमियों को दूर करना जो न्यायालयों में उत्पीड़न की शिकायतों को निरस्त कराती हैं, शिकायत दर्ज करने के समय में विस्तार करना, न्यायालय में उपलब्ध उपचारों में विस्तार करना, और कई अन्य। यह नियोक्ताओं के लिए अनिवार्य करेगा कि टिप्प वाले श्रमिकों को टिप देने से पहले संपूर्ण न्यूनतम वेतन का भुगतान किया जाए।

- एम्पॉवर एक्ट पारित करना, जो नियोक्ताओं द्वारा उत्पीड़न को छ़ुपाने की गैर-प्रकटीकरण और गैर-असमानता वाले समझौते थोपने की क्षमता को सीमित करता है, सार्वजनिक-व्यापार करने वाली कंपनियों के लिए उत्पीड़न निर्णयों और सेटलमेंट का सार्वजनिक करने का नया सार्वजनिक प्रकटीकरण आवश्यक करता है, कर्मचारियों के लिए उत्पीड़न की गोपनीय रिपोर्ट करने का एक नया मार्ग प्रदान करता है, और उत्पीड़न-रोधी कार्यक्रमों को मजबूती देता है।

- डोमेस्टिक वर्कर्स बिल ऑफ राइट्स एक्ट पारित करना, पहला राष्ट्रीय बिल जो समस्त देखभाल सेक्टर को ठोस कार्यस्थल सुरक्षा प्रदान करेगा। यह कानून पिछले निष्कासनों का समाधान और इस क्षेत्र के भीतर लंबे समय से चली आ रही समस्याओं का नवोन्मेषी समाधान स्थापित करता है।

- मजदूरी में वृद्धि करके उत्पीड़न के प्रति कमजोरी को कम करना, जिसमें शामिल हैं Raise the Wage Act, जो फेडरल न्यूनतम मजदूरी में $7.25 से $15 डॉलर प्रति घंटा की वृद्धि करेगा और सुनिश्चित करेगा कि टिप्प वाले कर्मचारी, विकलांग श्रमिक, और युवा श्रमिकों को वही न्यूनतम मजदूरी मिले जो किसी भी अन्य को मिलती है, और पे चेक फेयरनेस एक्ट पारित करना, जो वेतन संबंधी भेदभाव को दूर करेगा।

- PRO एक्ट पारित करके कामगारों की संगठित होने और सामूहिक रूप से उत्पीड़न का सामना करने की ताकत को मजबूती देना।

- यौन उत्पीड़न को बढ़ावा देने वाले कार्यस्थल लैंगिक असमानता में फैमिली एक्ट और हेल्दी फैमिली एक्ट पारित करके कमी लानाताकि सभी के लिए वेतन सहित फैमिली और चिकित्सा अवकाश और वेतन सहित बीमारी अवकाश तक पहुँच प्रदान की जाए, जिसमें चिकित्सा और मानसिक स्वास्थ्य देखभाल, यौन हिंसा का सामना करने वाले भुक्तभोगियों के कानूनी कार्रवाई और अन्य आवश्यक सेवाओं के लिए वेतन सहित टाइम ऑफ शामिल हैं; प्रेग्नेंट वर्कर फेयरनेस एक्ट यह नियोक्ताओं के लिए उन कर्मचारियों के लिए तर्कसंगत आवास की व्यवस्था करना आवश्यक बनाता है जिन्हें गर्भावस्था, शिशुजन्म, या संबंधित चिकित्सीय स्थिति के कारण इसकी जरूरत है; शेड्यूल दैट वर्क एक्ट श्रमिकों को अधिक स्थिर और अपेक्षित कार्य अनुसूची देने के लिए है जो सेटिंग में उनकी एक आवाज होती है; और चाइल्ड केयर फॉर वर्किंग फेमिलिज एक्ट और यूनिवर्सल चाइल्ड केयर एण्ड अर्ली लर्निंग एक्ट यह सुनिश्चित करने के लिए है कि प्रत्येक परिवार की उच्च-गुणवत्ता वाले, किफायती शिशु देखभाल और आरंभिक शिक्षण अवसरों तक पहुँच हो।

- Privacy Policy

- To contact: info@survivorsagenda.org

### Stay Connected!

Join us to hear more from Survivors' Agenda and our member organizations

- Email*

© 2024. All Rights Reserved.

Safe exit redirects to a different page.